இதனைத் தொடர்ந்து தனது முதல் இன்னிங்ஸைத் தொடங்கியது இந்திய அணி. அதன்படி ஷிகர் தவன் மற்றும் முரளி விஜய் துவக்க வீரர்களாகக் களமிறங்கினர். இங்கிலாந்து பெரிய அளவில் ரன் குவிக்கவில்லை என்னும் காரணத்தால் இந்திய அணி மிகவும் பொறுமையான ஆட்டத்தையே கடைபிடித்தது. 13.4 ஓவரில் ஸ்கோர் 50ஆக இருந்தபோது 20 ரன்களை எடுத்திருந்த முரளிவிஜய் சாம் கரனின் பந்துவீச்சில் எல்.பி.டபுள்யூ ஆனார். அதையடுத்து மிகவும் எதிர்பார்க்கப்பட்ட கே.எல்.ராகுல் ஆடுகளத்திற்குள் என்ட்ரி ஆனார். ஆனால் அவர் மீது இருந்த எதிர்பார்ப்பை அவர் பூர்த்தி செய்யவில்லை. முதல் பந்தில் பவுண்டரி அடித்து ஆட்டத்தைத் தொடங்கிய அவர் சாம் கரனின் அடுத்த பந்திலேயே போல்டாகி 4 ரன்களுக்கு வெளியேறினார்.